**REISIKIRJANDUSE LUGEMISE JÄREL ESSEELIKU ARVUSTUSE KIRJUTAMINE**

Kirjuta loetud raamatu põhjal arvustus, mis

* tekitaks huvi selle paiga vastu;
* tutvustaks selle paiga eripära;
* annaks hinnangu autorile;
* tooks välja raamatu „head ja vead“;
* oleks stiililt isikupärane;
* annaks edasi Sinu mõtteid ja arusaama maailmast.

Arvustuse kirjutamisel kasuta tavakirjutamise meelespead: jutul on sissejuhatus teemasse, teema arendus (põhiosa – analüüs , milles on arvamused ja nende põhjendused, näited jms) ja lõpetus (kokkuvõte). Teksti lõigud peaksid olema omavahel sidusalt seostatud. Järgi ortograafiareeglite kasutamist (klassis on kasutamiseks ÕS)! Töö pikkuseks minimaalselt 200 sõna. Loe mitu korda läbi, tee vajalikud parandused (nt asenda sõnakordused!!!).

Võib-olla on abi allpool olevatest märksõnadest.

**SISSEJUHATUS**: autor, pealkiri, teema tutvustus, valiku põhjendus (miks selline valik, kuidas selleni jõudsid), seos paigaga, üldmulje jne.

**TEEMA ARENDUS JA RAAMATU ANALÜÜS**: hinda raamatu **sisu,** anna hinnang loetule, too näiteid; lisa kindlasti arvamusele põhjendused ja selgitused; analüüsi ka **autori väljenduslaadi**, **paikade kirjeldusi** jne. Lisa oma **mõtteid reisimisest** ning selgita loetud raamatu mõju, suhtumise muutumist, huvi äratamist paiga vastu jms.

**LÕPETUS**: vormista kokkuvõtlik üldhinnang loetule. Püüa leida võimalikult huvitav sõnastus, saad kasutada mõnd tekstinäidet (tsitaati). Siin saad vihjata reisikirjanduse vajalikkusele või ebavajalikkusele, lugemissoovitusele jms.

**Head kirjutamist ja kerget sõnajooksu!**